Zamboanga
Zamboanga (tag. Zamboanga) – miestas Filipinuose, Mindanao salos vakaruose, Zamboangos pusiasalyje, bei grupėje nedidelių salų. Regiono centras. Medienos apdirbimo, maisto pramonė, žvejyba. Jūrų uostas prie Sulu jūros (išvežama žemės ūkio produkcija, mediena). Mieste ir apylinkėse paplitusi savita kreolinė kalba (čavakano), sudaryta iš filipiniečių kalbų ir ispanų kalbos mišinio.